ธนกร ดักทาง ให้โอกาสบิ๊กตู่บริหารประเทศ อย่าเพิ่งปลุกคนมาชุมนุม
ธนกร วอน พรรคการเมืองให้โอกาส บิ๊กตู่ บริหารประเทศ ก่อนอย่าเพิ่งปลุกระดมมวลชนมาชุมนุมเหมือนที่มีบางฝ่ายพยายามทำ ชี้ ฝ่ายค้านสามารถตรวจสอบการทำงานของรัฐบาล ตามกลไกระบบรัฐสภาได้ ,วันที่ 13 มิ.ย. นายธนกร วังบุญคงชนะ รองโฆษกพรรคพลังประชารัฐ กล่าวว่า ขณะนี้ประเทศได้ พล.อ.ประยุทธ์ จันทร์โอชา เป็นนายกรัฐมนตรีแล้ว รอคณะรัฐมนตรีอย่างเป็นทางการมาบริหารประเทศ ตนอยากจะฝากไปยังทุกพรรคการเมืองว่า ให้ พล.อ.ประยุทธ์ บริหารประเทศเป็นไปด้วยความเรียบร้อย อย่าเพิ่งปลุกมวลชนออกมาเคลื่อนไหว เหมือนอย่างที่บางกลุ่มดำเนินการอยู่ เพราะพี่น้องประชาชนต้องการความสงบ บ้านเมืองต้องเดินไปข้างหน้า ขอให้เห็นแก่บ้านเมือง เชื่อว่า นโยบายของรัฐบาลชุดใหม่ จะสามารถสร้างความอยู่ดี กินดี ให้กับประชาชนได้ สร้างความมั่นคง มั่งคั่ง และยั่งยืนให้กับประเทศได้,นายธนกร กล่าวอีกว่า ที่ผ่านมา พล.อ.ประยุทธ์ ได้วางกลไกการทำงานอย่างเป็นระบบแล้ว สามารถเดินหน้านโยบายต่างๆ ได้ทันที วันนี้ ทุกอย่างเป็นประชาธิปไตย ฝ่ายค้านก็สามารถตรวจสอบการทำงานของรัฐบาลได้อย่างเต็มที่ และตนเชื่อว่า พี่น้องประชาชนส่วนใหญ่ ก็จะเห็นด้วยกับกลไกการทำงานของรัฐบาลที่มีฝ่ายค้านคอยตรวจสอบในระบบรัฐสภา ไม่ต้องการความขัดแย้งจนนำไปสู่การชุมนุมบนท้องถนนอีก เพราะทุกฝ่ายมีบทเรียนมาแล้ว
ธนกร วอน พรรคการเมืองให้โอกาส บิ๊กตู่ บริหารประเทศ อย่าเพิ่งปลุกระดมมวลชนมาชุมนุม เหมือนที่มีบางฝ่ายพยายามทำ ชี้ ฝ่ายค้านสามารถตรวจสอบการทำงานของรัฐบาล ตามกลไกระบบรัฐสภาได้ 
เลือกตั้ง62,เลือกนายกฯ,โหวตนายกฯ,จัดตั้งรัฐบาล,ธนกร วังบุญคงชนะ,บิ๊กตู่,ปลุกคนมาชุมนุม,เลือกตั้ง